Lu Pikirlah Sendiri de Movie

Lu Pikirlah Sendiri de Movie ialah sebuah filem sulung arahan Aminah Rhapor yang ditayangkan pada 11 Februari 2010. Filem ini hasil lakonan Nabil Ahmad, Mila Jirin, Puteri Sarah Liyana dan Zizan Razak.

Sinopsis
Mengisahkan tentang mengejar impian, kerjaya dan cinta. Nabil (Nabil Ahmad) dan Natasya (Puteri Sarah Liyana) merupakan pasangan yang berbeza dari semua perkara. Mereka seperti dua garisan yang tidak mungkin bertemu di dalam kehidupan ini untuk melayakkan mereka bercinta. Mereka mempunyai pandangan hidup yang berbeza kerana seorang di universiti dan seorang lagi terpaksa bekerja menyara diri demi keluarga. Walaupun mereka berdua ibarat garisan yang tidak mungkin bertemu, tetapi takdir menentukan segalanya.

Pada pertemuan yang pertama sahaja mereka sudah tidak sefahaman, bertengkar dan bergaduh. Cinta yang tidak diungkapkan  menimbulkan salah faham yang berterusan dan berpanjangan.

Pelakon

Pelakon utama


 Nabil Ahmad sebagai Nabil 
 Puteri Sarah Liyana sebagai Natasya 
 Mila Jirin sebagai Aisyah 
 Meet Uncle Hussain sebagai dirinya sendiri

Pelakon pembantu
 Zizan Razak sebagai Zizan
 Tasha AF4 sebagai Dana 
 Vanida Imran sebagai Cik Amy
 Liza Othman sebagai Mak Nabil dan Mila 
 Hisham Ahmad Tajuddin sebagai Ayah Nabil dan Mila
 Ebby Yus sebagai Guard Yahya
 Ummi Nazeera sebagai Syarifah 
 Zaibo sebagai Boss
 Harun Salim Bachik sebagai Tauke Pasar Borong
 Along Eyzendy sebagai Man Kuey Teow 
 Shariff Bulya sebagai Along 
 Azwan Kombos sebagai Rafi 
 Ain Nordin sebagai Min 
 Taiyuddin Bakar sebagai Abang
 Qazem Nor sebagai Lokman

Penampilan khas
 Aziz M. Osman sebagai Mat Rempit Tua 
 Faizal Tahir sebagai dirinya sendiri 
 Amy Search sebagai Driver Lori Ayam 
 Fahrin Ahmad sebagai Pengacara Majlis

Runut Bunyi
Meet Uncle Hussain-Mula
Meet Uncle Hussain-Tandus
Meet Uncle Hussain-Lagu Untuk mu
Meet Uncle Hussain-Lalala Kerjalah
Meet Uncle Hussain-Hilang
Meet Uncle Hussain-Halusinasi
TT Kui Ti-Janjiku(cover)
Little Danielle-Tak Kesorangan
Little Danielle-Retotik Kosmetik
Happy Nightmare-I Am Talking To Myself
Gajian-Mat Skuter Mulut Buruk
Gajian-Mat Dadah Curi Motor
Ultramoon-Sedih Sangat Lah Tu
Ultramoon-Lagu Telur mata Kerbau
The Choplas-Pah Kawin Ngan Boss
The Choplas-Dadah Curi motor
The Choplas-Gado-Gado
The Choplas-Rahmat Tuhan
The Lopeh-Dia Datang
The Lopeh-Kolej Punk
Silky Makcik-Silky Makcik
Meet Uncle Hussain-Insan Biasa

Ulasan
Menurut laman web , mereka memberi 1 bintang bagi keseluruhan filem ini. Menurut mereka, filem ini tersasar dari genre sebenar filem tersebut. Selain itu, terlalu banyak adegan yang membabitkan band indie terkenal, Meet Uncle Hussain, dalam filem ini menimbulkan kejengkelan kepada penonton untuk melihat filem ini. Plot penceritaan yang mengelirukan mungkin akan memberi sedikit kepeningan kepada penonton. Selain itu, watak utama yang dibawakan oleh pendatang baru, Puteri Sarah Liyana sebagai Natasya, mempunyai sedikit kelemahan. Sebagai filem pertama beliau, hal ini boleh dimaafkan.

Pujian harus diberikan kepada tenaga kerja yang ingin membangunkan sebuah filem yang bermutu. Tetapi, usaha perlu dilakukan bagi melihat filem Malaysia keluar negara. Filem ini menarik perhatian ramai pihak atas segala kontroversi semasa penayangan filem tersebut.
Selain itu, pujian harus diberikan kepada Meet Uncle Hussain kerana berjaya memasukan muzik-muzik yang sedap didengar untuk penonton supaya penonton tidak bosan semasa menonton filem ini.

Kontroversi

Kritikan Pelakon
Kontroversi tercipta apabila pelakon utama filem ini, Nabil Ahmad mengkritik filem lakonan sendiri. Ini telah menjejaskan sesi promosi filem tersebut. Pihak syarikat penerbitan dan pengarah filem tersebut telah mengambil tindakan undang kepada beliau atas ketelanjuran kata-katanya. Kesanya, beliau disaman sebanyak RM 2 juta. Hampir sama dengan hasil kutipan filem terebut.

Pergaduhan Kecil
Selain itu, pergaduhan pelakon utama filem ini, Puteri Sarah Liyana dengan teman lelakinya telah sedikit melonjakkan kutipan filem ini. Pihak syarikat penerbitan filem tersebut telah menasihatkan kepada para pelakon agar tidak membawa kekasih ke majlis tayangan perdana filem tersebut. Pergaduhan ini telah diselesaikan oleh teman lelaki Puteri Sarah Liyana tentang perkara yang berlaku semasa majlis tayangan perdana filem tersebut.

Rujukan

Pautan luar



Kategori:Filem 2010
Kategori:Filem Malaysia tahun 2010
Kategori:Filem bahasa Melayu
Kategori:Filem komedi Malaysia